## Uredba o osnivanju poduzeća "lmostroj Imotski"

### NN 71/1992 (28.10.1992.), Uredba o osnivanju poduzeća "lmostroj Imotski"

# VLADA REPUBLIKE HRVATSKE

Na temelju članka 2. Zakona o određivanju kada prestaju vrijediti uredbe
Vlade Republike Hrvatske donesene na temelju zakonske ovlasti i ovlaštenju
Vlade da uredbama uređuje pojedina pitanja iz djelokruga Sabora Republike
Hrvatske ("Narodne novine", broj 39/92), Vlada Republike Hrvatske
na sjednici održanoj 27. listopada 1992. godine, donijela je

## UREDBU

### o osnivanju poduzeća "lmostroj Imotski"

Članak 1.

Osniva se poduzeće "lmostroj Imotski", za strojogradnju i
kovinopreradivaćku proizvodnju te namjensku proizvodnju za potrebe Hrvatske
vojske.

Tvrtka poduzeća je "lmostroj Imotski" d. o. o. sa sjedištem
u Imotskom. Glavina Donja b.b.

Poduzeće je u vlasništvu Republike Hrvatske,

Članak 2.

Sredstva za početak i rad Poduzeća osiguravaju se:

- iz sredstava "lmostroj", poduzeća za strojogradnju i kovinopreradivaćku
proizvodnju, p. o. - Imotski, Glavina Donja b.b.

- visina osnivaćkog kapitala "lmostroja Imotski" iznosi 2.192.918.252
HRD.

Članak 3.

Sredstva za obavljanje djelatnosti osiguravaju se iz prihoda od cijena
za pružene usluge tijelima državne vlasti i domaćim i stranim osobama,
te drugih izvora u skladu s važećim propisima.

Članak 4.

Djelatnost "Imostroja Imotski" je:

- namjenska proizvodnja za potrebe Hrvatske vojske.

Članak 5.

Organ upravljanja u Poduzeću je Upravni odbor:

Upravni odbor ima sedam članova od kojih četiri imenuje Vlada Republike
Hrvatske, na prijedlog Ministarstva obrane i Ministarstva industrije, brodogradnje
i energetike, a tri biraju djelatnici Poduzeća na naćin odreden Statutom.

Članak 6.

Upravni odbor bira i razrješava predsjednika i zamjenika predsjednika
Upravnog odbora.

Upravni odbor pravovaljano donosi odluke ako je na sjednici nazočno
više od polovlce njegovih članova.

Odluke se donose većinom glasova ukupnog broja članova Upravnog odbora.

Članak 7.

Upravni odbor Poduzeća uz suglasnost Vlade Republike Hrvatske:

- donosi Statut Poduzeća;

- donosi plan razvoja;

- odlučuje o raspodjeli i upotrebi dobiti i pokrića gubitaka;

- donosi godišnji obračun Poduzeća;

- odlučuje o statusnim promjenama Poduzeća i promjeni oblika Poduzeća;

- odlučuje o povećanju i smanjenju osnovne glavnice.

Upravni odbor samostalno:

- donosi planove i programe rada;

- donosi opće akte Poduzeća;

- postavlja i razrješava djelatnike s posebnim ovlastima i odgovornostima
u skladu sa statutom;

- obavlja i druge poslove u svezi sa realizacijom upravljačke funkcije.

Članak 8.

Direktora Poduzeća imenuje i razrješava Vlada Republike Hrvatske na
prijedlog Ministarstva obrane.

Direktor organizira i rukovodi procesom rada i poslovanjem Poduzeća,
zastupa Poduzeće prema trećim osobama i odgovoran je za zakonitost rada
Poduzeća.

Direktor obavlja i druge poslove predviđene Statutom.

Članak 9.

Nadzor nad poslovanjem, uporabom materijalnih sredstava i raspodjelom
dobiti vrši Nadzorni odbor.

Nadzorni odbor ima tri člana koje imenuje Vlada Republike Hrvatske,
na prijedlog Ministarstva obrane.

Članak 10.

Upravni odbor dužan je u roku do 90 dana od dana stupanja na snagu ove
odluke donijeti Statut Poduzeća uz suglasnost Vlade Republike Hrvatske.

Do donošenja Statuta i drugih općih akata Upravni odbor će privremeno
urediti pitanja u svezi s organizacijom, pravima i obvezama zaposlenih,
zaradama zaposlenih, načinom raspolaganja sredstvima i dr.

Članak 11.

Ova uredba stupa na snagu danom objave u "Narodnim novinama".

Klasa: 305-01/92-01/13

Urbroj: 5030112-92-1

Zagreb, 27. listopada 1992.

potpredsjednik

**Ivan Milas, v. r.**

Uredba, NN 71/1992-1893
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)